
REPUBLIKA HRVATSKA 
TRGOVAČKI SUD U ZAGREBU 
STALNA SLUŽBA 
Karlovac, Ljudevita Šestića 4


R E P U B L I K A  H R V A T S K A 
R J E Š E N J E 

           Trgovački sud u Zagrebu, Stalna služba, po stečajnom sucu Goranki Boljkovac,  povodom  prijedloga predlagatelja Financijska agencija, Zagreb, Ulica grada Vukovara 70, OIB 85821130368, za otvaranje stečajnog postupka nad dužnikom MARVIK, d.o.o., Podgora, K. Tomislava 103, OIB 05427758535, dana 9. siječnja 2017. godine

r i j e š i o    j e

Ovaj sud oglašava se mjesno nenadležnim.

	Po pravomoćnosti ovog rješenja predmet će se ustupiti stvarno i mjesno nadležnom Trgovačkom sudu u Splitu. 

Obrazloženje    
		
FINA-a, Regionalni centar Zagreb, podnijela je ovom sudu dana 4. svibnja 2016. prijedlog za otvaranje stečajnog postupka nad dužnikom MARVIK, d.o.o., Podgora, K. Tomislava 103, OIB 05427758535. Prijedlog je podnesen temeljem odredbe članka 444. stavak 2. Stečajnog zakona (Narodne novine broj 71/15, dalje u tekstu: SZ-a).

Odredbom čl. 8. st. 1. SZ-a propisano je da je u predstečajnom i stečajnom postupku isključivo stvarno i mjesno nadležan trgovački sud na čijem se području nalazi sjedište dužnika. 

Provjerom u sudskom registru za dužnika MARVIK, d.o.o., Podgora, K. Tomislava 103, OIB 05427758535, utvrđeno je da je dužnik upisan u sudski registar Trgovačkog suda u Splitu, te da je sjedište dužnika u 21327 Podgori, dakle, na području Splitsko-dalmatinske županije, a sukladno odredbi čl. 7. Zakona o područjima i sjedištima sudova (Narodne novine broj 128/14) propisana je nadležnost Trgovačkog suda u Splitu za područja Dubrovačko-neretvanske i Splitsko-dalmatinske županije. 

Slijedom navedenog, primjenom odredbe čl. 8. st. 1. SZ-a, a sukladno odredbi čl. 20. st. 2. i čl. 21. st. 1. Zakona o parničnom postupku (Narodne Novine broj 148/11-pročišćeni tekst, 25/13, dalje u tekstu: ZPP-a), u vezi s odredbom čl. 10. SZ-a, ovaj sud oglasio se mjesno nenadležnim te riješio kao u izreci ovog rješenja. 

Ovaj sud napominje da je na području nadležnosti Trgovačkog suda u Zagrebu registrirana pravna osoba MARVIK d.o.o., Zagreb, Mrnjaki 8, međutim, OIB te pravne osobe glasi 29573136231, dakle riječ je o drugoj pravnoj osobi, različitoj od dužnika kojeg navodi predlagatelj u svojem prijedlogu za otvaranje stečajnoga postupka.

U Karlovcu 9. siječnja 2017. godine

               Sudac:
 									    Goranka Boljkovac, v.r.

	 	Za točnost otpravka-
	ovlašteni službenik:
	Renata Klokočki
Uputa o pravnom lijeku:	
Protiv ovog rješenja dopuštena je žalba 
u roku od 8 dana, koja se podnosi u tri primjerka,
Visokom trgovačkom sudu Republike Hrvatske,
putem ovog suda.

